“” ھانی گُلءِ نامءَ “””
(شارءِ تی دامُن سَمبھیت)
ھـــانــی تـئی گـــوھـــر بــَــلاں
گُـٹـگــیریـں اھــدءِ سـاھِــــگءَ
دم تـوس بـنت ساھگـیریں نَــر
ھـوشءَ سـرا چِـکّ اَنـت وتـــی
بــود کار اَنــت روچـــے الـــّــمءَ
جــــولانــی بـنـدیـگـیـں بـلـوچ
بُودشِتءِ آپءَ نـوش کـن انــت
ســارتــیں سِــکانی وشــــــبواں
دار اَنــت تــی نُگلـیں دیـــدگاں
ســاھــے دِگــہ سـاٹــاں پـــہ تـو
لَـــــجءِ تـئـی دیــمــــپان بـــنت
چــــو زھم جنیں مــیر کــمــبرءَ
نـنـگءَ پـہ پـدیـانک جـوڑ بنــت
سـر بــے بھـائـیں پــہ مــــــــڑاہ
کُــربان بـنـت پـــہ گــــــــیـرتءَ
شـــارءِ تـی دامُـــن سَــمـبھـیت
جـــالاری ٹِــــکءُ دوچ بـــــــیت
دُنــیا پـــہ تــو یــک لــسہ ئـــیں
آدیـــنکــے دیـــمءَ ایـــر بــــــیت
تــئی بــــے بـھائـــــیں کَـــندگاں
روچءِ شــکــون دیـمــیں نـپـس
رُژنـائــیءِ بــــالاں گـــوپــــــیت
تــھــتالیں مِــھرءِ بــادشـــــــــاہ
ھَـــــزگـاریءِ وابـــــاں کــــپیـت
چـــو شــے مُـــریــدءُ ھــــانــیءَ
ھــر دل ھُـدوک نــاکــیں پـہ تـو
ھـر چـم گـواریـت ھــونءِ ارس
ھــــر دل زدگ مــــاں بــاتِــــنءَ
ھـــر واب گِــــسر کــپـتگ وتءَ
چــمــانی چَمّــگ بُـــــــتــــکگاں
لــیـگارءُ لَــلـّـیـں بــــــاز زُبـــــان
مــرچی چـــہ بــالاں کــــپـتگاں
نـوں تـئی گـمءِ ساھِگ رُج اَنـت
اســتالءُ مــاہ دیـــمءَ کــــپنــت
ھُــورانـی مُــلــمـائــیــں گِــــسد
تــــــــو جــــنّتءِ بِـــراتــیں دلءِ
سـھـتـــے بــہ کَــند کُـــربان بـاں